ल्होरग ज़िला
ल्होरग ज़िला (तिब्बती: ལྷོ་བྲག་རྫོང་།, Lhorag County), जिसे चीन की सरकार ल्होझग ज़िला (Lhozhag, 洛扎县) बुलाती है, तिब्बत का एक ज़िला है जो उस देश के दक्षिणपूर्वी हिस्से में स्थित है। तिब्बत पर चीन का क़ब्ज़ा होने के बाद यह चीनी प्रशासनिक प्रणाली में तिब्बत स्वशासित प्रदेश के ल्होखा विभाग में पड़ता है, जिसे चीनी सरकार शाननान विभाग बुलाती है। ज़िले की दक्षिणी सीमा भूटान से लगती है। ज़िले के पूर्व में त्शोना ज़िला और पश्चिम में नगर्त्से ज़िला स्थित है।